CELEX: 32021D2232
Language: bg
Date: 2021-12-14 00:00:00
Title: Решение (ЕС) 2021/2232 на Съвета oт 14 декември 2021 година за назначаване на членовете на комитета, предвиден в член 255 от Договора за функционирането на Европейския съюз

15.12.2021   
               
               
                  BG
               
               
                  Официален вестник на Европейския съюз
               
               
                  L 448/66
               
            
         РЕШЕНИЕ (ЕС) 2021/2232 НА СЪВЕТА
         oт 14 декември 2021 година
         за назначаване на членовете на комитета, предвиден в член 255 от Договора за функционирането на Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 255, втора алинея от него,
         като взе предвид инициативата от 26 октомври 2021 г. на председателя на Съда на Европейския съюз,
         като има предвид, че:
         
                     (1)
                  
                  
                     В съответствие с член 255, първа алинея от Договора за функционирането на Европейския съюз беше създаден комитет, който да дава становище относно годността на кандидатите да упражняват функциите на съдия и генерален адвокат на Съда и на Общия съд, преди правителствата на държавите членки да ги назначат (по-нататък наричан „комитетът“).
                  
               
                     (2)
                  
                  
                     Комитетът е съставен от седем лица, избрани измежду бивши членове на Съда и на Общия съд, членове на висши национални съдебни органи и юристи с призната компетентност, един от които се предлага от Европейския парламент.
                  
               
                     (3)
                  
                  
                     Съставът на комитета следва да е балансиран, по-специално от географска гледна точка и по отношение на представителството на съдебните системи на държавите членки.
                  
               
                     (4)
                  
                  
                     Следва да се пристъпи към назначаването на членовете на комитета, както и на неговия председател,
                  
               ПРИЕ НАСТОЯЩОТО РЕШЕНИЕ:
         
            Член 1
            За срок от четири години, считано от 1 март 2022 г., за членове на комитета, предвиден в член 255 от Договора за функционирането на Европейския съюз, се назначават:
            
                         
                     
                     
                        г-н Allan ROSAS, председател
                     
                  
                         
                     
                     
                        г-н Frank CLARKE
                     
                  
                         
                     
                     
                        г-жа Julia LAFFRANQUE
                     
                  
                         
                     
                     
                        г-жа Maria Eugénia MARTINS DE NAZARÉ RIBEIRO
                     
                  
                         
                     
                     
                        г-жа Barbara POŘÍZKOVÁ
                     
                  
                         
                     
                     
                        г-жа Silvana SCIARRA
                     
                  
                         
                     
                     
                        г-н Vassilios SKOURIS
                     
                  
         
            Член 2
            Настоящото решение влиза в сила на 1 март 2022 г.
         
         
            Съставено в Брюксел на 14 декември 2021 година.
            
               
                  За Съвета
               
               
                  Председател
               
               G. DOVŽAN